Cubase

Cubase el ze un software che'l parmete de rezistrar e prodùzer brani muzegałi in formadi desconpanji (in vari formadi: MIDI, WAV e AIFF ed altri) reałizà in Zarmania inte'l 1989 da Steinberg; el apartien a ła fameja de i Sequencer audio-midi, o sia a i programi capasi de zestir l'ezecusion e a ła rezistrasion de pì trase audio e midi contenporaneamente. El ze uno intrà i sequencer pì comunemente doparài par łe aplegasion audio so piataforma Windows.

 Orizene 
Cubase a'l prensìpio el serviva solche par rezistrar ed editar file MIDI, soło drìoman A ze stàe introduzeste funsion par ła rezistrasion de audio. Cubase el ze stà scrivesto par computer Atari e el ze stà drioman produzesto anca par Macintosh de ła Apple e Microsoft Windows.

 Funsion 
Ła funsion prensipałe de'l software ła ze de crear brani muzegałi, traverso el dòparo de sesion multitrasa, co trase audio e MIDI.
Cubase el suporta ła tecnołozìa VST (produzesta da Steinberg) in baze a ła cuała A se pol utiłizar i cusiditi "plug in" che altro no i ze che strumenti virtuałi (sintetizadori, efetistega, esetera) co i cuałi poder rezistrar o ełaborar na trasa audio o MIDI (che po' sołitamente ła vien transformà in audio in faze finałe).

Cubase el ze anca un sequencer overosìpia un editor multitrasa de file audio de diversa natura, co posibiłità de tajo, zonta, remosion de file e porsion de file audio.

Algune intrà łe funsionałità łe ze:
 inportasion de artanti formadi audio
 zestion conpleta dei file audio prezenti inte'l computer
 editing vansà
 zonta de efeti baze a ła trasa
 ragrupamento de łe trase in sotogrupi e grupi
 ragrupamento de łe trase in cartełe
 esportasion in diversi formadi
 zonta de trasa video da sincronizar co l'audio

 Varsion 
Da'l 1989 ze stàe publegàe numaroze varsion, tutavia A se pol indegar łe pì conosùe:
 Cubase Prima version par Atari 1040. Solo sequencer midi.
 Cubase VST 24 v3.7, una de łe prime varsion capase de zestir i VST.
 Cubase SX / SX 2 / SX 3, łe ùlteme tre varsion venjeste fora co cadensa bienałe da l'ano 2000 fin a otobre 2005. Łe mejorìe so'l motor de 'sta serie respeto a VST 24 łe ze notevołi. L'ùltema varsion (SX 3) ła suporta anca l'ełaborasion in tenpo reałe de l'audio uzando ła tecnołozìa ciamada stretching.
 Cubase 4, A otobre 2006 Cubase el perde ła disidura SX e el deventa Cubase 4.
 Cubase 5, Publicà a zenaro 2009
 Cubase 5.5, zunjo 2010
 Cubase 6, zenaro 2011
 Cubase 6.5, febraro 2012
 Cubase 7,  desenbre 2012
 Cubase 7.5, desenbre 2013
 Cubase Pro 8.0, desenbre 2014
 Cubase Pro 8.5, desenbre 2015
 Cubase Pro 9.0, desenbre 2016
 Cubase Pro 9.5, novenbre 2017
Cubase Pro 10, novenbre 2018
Cubase Pro 10.5, 14 novenbre 2019

Darénte a łe varsion conplete ze nasùe inte'i ani varsion reduzeste in vendita a parte (Cubase Artist e Cubase Elements) e varsion reduzeste vendùe insenbre a schede audio o mixer dizitałi (Cubase AI, Cubase LE).

St'altra ła ze na tabeła conparadiva de łe varsion atualmente in vendita de Cubase Pro, Cubase Artist e Cubase Elements ciapada da'l sito de'l produtor Steinberg https://new.steinberg.net/cubase/compare-editions/

Notasion

 Siti da vardàr 
 El sito de Cubase
 Sito de cubase che parla de Guitar Rig

Categoria:Software
Categoria:Mùxega